2. ΝΟΜΟΘΕΤ. ΔΙΑΤΑΓΜΑ υπ’ αριθ. 18 της 8/9 Μαΐου 1941 Περί καταργήσεως του Οργανισμού Αλιείας Άρθρ.1.-1.Ο δυνάμει του Νόμ. 2078 του 1939 ιδρυθείς Οργανισμός αλιείας καταργείται, πάσα δε η εκ του Νόμου τούτου και της κειμένης εν γένει Νομοθεσίας αρμοδιότης αυτού υπάγεται εφεξής εις το Υπουργείον Εθνικής Οικονομίας Διεύθυνσιν Αλιείας. 2.Πάντες οι πόροι του Οργανισμού διατηρούμενοι περιέχονται εις το Δημόσιον. 3.Επίσης άπαντα τα περιουσιακά στοιχεία αυτού περιέρχονται εις το Δημόσιον, όπερ αναλαμβάνει και τας τυχόν υφισταμένας εκκρεμείς υποχρεώσεις αυτού. 4.Ο έλεγχος της μέχρι τούδε εν γένει διαχειρίσεως του Οργανισμού θέλει ενεργηθή υπό Επιτροπής ορισθησομένης δι’ αποφάσεως του Υπουργού Εθνικής Οικονομίας. Σελ. 252(α) Τεύχος 380-Σελ.70 Άρθρ.2.-Αντί της κατά το άρθρ. 9 του Α.Ν. 2078 του 1939 προβλεπομένης επιστημονικής και Τενχικής Επιτροπής Αλιείας συνιστάται παρά τη Διευθύνσει Αλιείας Γνωμοδοτικόν Συμβούλιον, του οποίου η σύνθεσις, λειτουργία και αρμοδιότης κανονισθήσεται δια Δ/τος εκδοθησομένου προτάσει του Υπουργού της Εθνικής Οικονομίας. Άρθρ.3.-(Μεταβατικαί διατάξεις). Άρθρ.4.-(Κατηργήθη δια του άρθρ. 183 Ν.Δ. 420/1970, αντικατασταθέν δια του άρθρ.36 παρ. 1 και 2 αυτού). Άρθρ.5.-(Κατηργήθη δια του άρθρ. 1 Νόμ. 2756/1954). Άρθρ.6.-1.Δια Δ/των δύναται να κανονίζηται πάσα λεπτομέρεια απαιτηθησομένη δια την εφαρμογήν και εκτέλεσιν του παρόντος νόμου. 2.Η ισχύς τους παρόντος άρχεται από της δημοσιεύσεώς του εις την Εφημερίδα της Κυβερνήσεως. 